ΑΘΗΝΑ 29/3/2021

ΑΡ. ΠΡΩΤ.: 4247

ΠΡΟΣ: 1. ΥΠΟΥΡΓΟ ΥΓΕΙΑΣ

κο ΒΑΣΙΛΗ ΚΙΚΙΛΙΑ

2. ΑΝ. ΥΠΟΥΡΓΟ ΥΓΕΙΑΣ

κο ΒΑΣΙΛΗ ΚΟΝΤΟΖΑΜΑΝΗ

3. ΥΦΥΠΟΥΡΓΟ ΥΓΕΙΑΣ

κα. ΖΩΗ ΡΑΠΤΗ

4. ΔΙΟΙΚΗΤΗ 7ΗΣ ΥΠΕ

ΚΟΙΝ.: ΣΩΜΑΤΕΙΟ ΕΡΓΑΖΟΜΕΝΩΝ Γ.Ν.

ΘΕΜΑ: **ΠΡΟΒΛΗΜΑΤΑ ΘΕΡΑΠΕΥΤΗΡΙΟΥ ΨΥΧΙΚΩΝ ΠΑΘΗΣΕΩΝ ΧΑΝΙΩΝ**

Κύριοι Υπουργοί,

Οι δομές και οι υπηρεσίες ψυχικής υγείας θεσμικά απαξιώνονται, υπηρεσιακά υποβαθμίζονται.

Η δήθεν αποασυλοποίηση δεν μπορεί να υλοποιηθεί με την ανυπαρξία δημόσιων κρατικών δομών και με έλλειψη προσωπικού. Το μόνο που έχει προσφέρει είναι η μεταφορά της ευθύνης του κράτους για παροχή ψυχιατρικής περίθαλψης στους ασθενείς, τις οικογένειες τους και τους εργαζόμενους των δομών.

Οι διαχρονικές κατευθυντήριες οδηγίες και οι πολιτικές στο ψυχιατρικό τομέα του υπουργείου Υγείας ευθύνονται για την όξυνση των προβλημάτων και την απαράδεκτη κατάσταση που διαμορφώνονται στις δομές, όχι μόνο όσον αφορά τις παρεχόμενες υπηρεσίες αλλά και τις συνθήκες εργασίας.

Καλούμε την Διοίκηση της 7ης Υ.ΠΕ. να πάρει όλα τα απαραίτητα μέτρα ώστε να υπάρξουν:

* Ασφαλείς και ανθρώπινες συνθήκες εργασίας.
* Μέτρα για την αξιοπρεπή, ομαλή και ασφαλή λειτουργία των δομών.
* Ασφαλείς και ποιοτικές συνθήκες νοσηλείας για τους χρήστες των συγκεκριμένων υπηρεσιών.
* Άμεση πρόσληψη ιατρικού (παθολόγων ή γενικών ιατρών), νοσηλευτικού και βοηθητικού προσωπικού. *Θεωρούμε αδιανόητο ιατρικές υπηρεσίες να προσφέρονται από ιδιώτες ιατρούς επί πληρωμής καθώς και η μεταφορά τους - όταν απαιτείται - προς το Γενικό Νοσοκομείο, με ταξί με χρήματα των ενοίκων.*
* Επαναλειτουργία του ασθενοφόρου των ψυχιατρικών δομών.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ